text: Barcelona guanya el premi Gay Travel 2021 per la seva promoció turística
  Barcelona ha estat guardonada amb el premi Gay Travel Awards 2021 en la categoria de destinació fora dels Estats Units, en reconeixement a la seva tasca en la promoció del turisme LGTBIQ+.
  Els Gay Travel Awards premien anualment les destinacions turístiques que han marcat l'excel·lència l'últim any i que són considerades un referent mundial en la indústria del turisme,
  ha informat l'Ajuntament aquest dijous en un comunicat.
  La directora de Turisme de Barcelona, Marian Muro, ha celebrat el reconeixement, que creu que valora l'esperit obert, d'inclusiói d'hospitalitat de la ciutat: "És un orgull per a Barcelona haver estat elegits com la millor destinació no americana que més bé promociona i dona suport al turisme LGTBIQ+".